**Latvijas būvniecības padomes (LBP) sēdes**

PROTOKOLS

Latvijas Republikas Ekonomikas ministrija

 Rīga, Brīvības iela 55, 506.telpa, plkst.11:00

Rīgā, 2016. gada 15.augustā Nr.10

Sēdi vada: Pēteris Dzirkals – padomes priekšsēdētājs

Sēdē piedalās: Zigmārs Brunavs; Baiba Fromane; Normunds Grinbergs; Jānis Libkovskis; Ināra Laube; Juris Mellēns; Gints Miķelsons; Mārtiņš Straume; Jānis Rāzna; Oskars Zivtiņš; Arona Tomariņa (LAS pilnvarojums); Margarita Gorškova (LPS).

Uzaicinātie:

|  |  |
| --- | --- |
| Tatjana Trenko | * Finanšu ministrijas, Nodokļu administrēšanas un grāmatvedības politikas departamenta, direktores vietniece
 |
| Jana Salmiņa  | * Finanšu ministrijas, Nodokļu administrēšanas un grāmatvedības politikas departamenta direktore;
 |
| Jurijs Spiridonovs | * Finanšu ministrija, Ministres padomnieks stratēģiskos jautājumos;
 |
| Ivo Ivanovs | * ERNST & YOUNG BALTIC;
 |
| Martins SvirstsJuris Stinka | * ERNST & YOUNG BALTIC;
* EM valsts sekretārs
 |
| Andriāns Jankovskis  | * EM Būvniecības informācijas sistēmas projekta nodaļas vadītājs;
 |
| Olga Geitus-Eitvina | * biedrība “Latvijas Būvuzņēmēju partnerība”;
 |
| Agrita LūseRoberts Trautmanis | * Building Design and Construction council;
* Building Design and Construction council;
 |
| Dainis Ģēģeris | - LSGŪTIS Būvspeciālistu sertifikācijas centra vadītājs; |
| Kristīne Fomina  |  - EM Sistēmu pārvaldības nodaļas juriskonsulte; |
| Brigita Ķirule-Vīksne  | - EM Būvniecības nodaļas vecākā eksperte. |

 Sēdē nepiedalās: Kaspars Bondars; Aivars Draudiņš; Līga Gaile; Leonīds Jākobsons; Leonīds Pakrastiņš; Jurijs Strods; Elīna Rožulapa; Tālivaldis Vectirāns.

Protokolē: Inese Rostoka - EM Būvniecības un mājokļu politikas departamenta Būvniecības politikas nodaļas vecākā eksperte.

Darba kārtība:

1. Par solidārās atbildības nodokļu jomā ieviešanu būvniecībā.
2. Par EM prioritāri veicamajiem uzdevumiem 2016.gadā un nākamajā gadā.
3. Par Būvniecības informācijas sistēmas pilnveidošanas pasākumiem nākamajos trīs gados.
4. Par Būvspeciālistu sertificēšanu.
5. Citi jautājumi:
	1. Par darba grupās paveikto:
		1. darba grupa - Saimnieciski izdevīgākā piedāvājuma kritēriju izstrādei;
		2. darba grupa – Par būvniecības nozares ģenerālvienošanās noslēgšanas tiesiskajiem un ekonomiskajiem aspektiem;
	2. Darba plāns turpmākajām LBP sēdēm.

Sēdi sāk 11:05

**1.§**

**Par solidārās atbildības nodokļu jomā ieviešanu būvniecībā**

--------------------------------------------------------------------------------------------------

**Ziņo:** T.Trenko, J.Spiridonovs, J.Salmiņa

Finanšu ministrija (T.Trenko) prezentē solidārās atbildības konceptu un informē par būvniecības nozarē konstatētajām problēmām nodokļu nomaksā un nodokļu administrācijas veiktajām pārbaudēm.

Konstatētās problēmas:

No 5723 būvniecības uzņēmumiem, kuri 2016.gada maijā iesniedza Darba devēju ziņojumus (DDZ), 2778 uzņēmumiem vidējā darba alga darbiniekiem ir zem minimālas algas. 2015.gadā veiktas 343 tematiskās pārbaudes, 78% no tām konstatēti dažāda rakstura pārkāpumi - raksturīgākie:

* netiek pareizi aprēķināti un maksāti nodokļi no darba algām
* pārkāpumi darba laika uzskaitē.

Lai uzlabotu situāciju nodokļu nomaksā Finanšu ministrija (FM) priekšlikums: gadījumos, ja nav iespējams veikt nodokļu piedziņu no apakšuzņēmuma (ir pieņemts akts par piedziņas neiespējamību un nav iesniegts maksātnespējas pieteikums), tiek uzsākta nodokļu piedziņa no tā būvuzņēmuma, kurš nodeva būvdarbu veikšanu parādniekam. Atlīdzināšanas procesā iesaistīti visi uzņēmumi, kas ir nodarbināti nodotajā objektā - piedziņu veicot secīgi - augstākais apakšuzņēmums – ģenerāluzņēmējs.

Nodokļu piedziņa attiecas tikai uz VSAOI[[1]](#footnote-1) un IIN[[2]](#footnote-2) nomaksu no VID deklarētās darba samaksas, netiek iekļautas aplokšņu algas summas, kas ir papildus uzrēķinātas, iekļauj tikai nodokļus DDZ norādītajām algām. Papildus slogs darba devējiem neradīsies, jo deklarācijas formā tiks iestrādāts kalkulators, kas summēs darbinieka nostrādātās stundas konkrētos objektos, ņems vērā atvieglojumus un sadalīs nodokļu summas atbilstoši nostrādātajām stundām par objektiem.

Padomes locekļiem ir vairāki neskaidri jautājumi, biedrību Latvijas būvuzņēmēju Partnerība interesē nodokļu piedzīšanas tiesiskie aspekti:

* Kā varēs uzzināt, ka nodokļi aprēķināti pareizi, kā varēs apstrīdēt nodokļu aprēķinus citiem uzņēmumiem?
* Kā tiks maksāti nodokļi, ja apakšuzņēmējs tāmē nepareizi aprēķinājis darba stundas un reāli nepieciešams pārsniegt norādīto stundu skaitu, ja ģenerāluzņēmējs ir samaksājis jau visus apakšuzņēmējiem?
* Kā izvairīties no krāpnieciskajiem partneriem?
* Vai gatavojaties publicēt informāciju par uzņēmumu nodokļu nomaksu, par pārkāpumiem, lai ģenerāluzņēmējs varētu pārliecināties par godprātīgu nodokļu nomaksu?

**J.Spiridonovs** uzskata, ka ģenerāluzņēmējam ir jāuzņemas atbildība par apakšuzņēmējiem, kas strādā viņu objektos tos iepriekš rūpīgi izvēloties un pārbaudot, kā arī slēdzot līgumus. Šobrīd solidārā atbildība nodokļu nomaksā ir paredzēta tikai valsts un pašvaldību pasūtījumiem, lai valsts, kā pasūtītājs zinātu, ka nodokļi tiek samaksāti un ģenerāluzņēmējs, kā primārais finanšu līdzekļu saņēmējs ir par to līdzatbildīgs.

* Kas sedz nodokļu nomaksu, ja pasūtītājs nav samaksājis ģenerāluzņēmējam, jo kāds no apakšuzņēmējiem nav kvalitatīvi veicis savus darbus, tad prasība pāriet augšupejoši pa ķēdi, bet samaksa par veikto darbu nav saņemta?

**J.Siridonovs**, standarta iepirkuma procedūra nosaka, ka jānodrošina apgrozāmie līdzekļi. Iepirkuma konkursā, būvkomersants parakstās, ka tam pietiekami līdzekļi objekta būvniecībai, šāda situācija var būt arī tagad, runājot par naudas plūsmu objektā vienmēr pastāv biznesa riski.

Padomes locekļi identificē riskus:

**J.Mellēns** norāda, ka gadījumā, ja nodokļi, kuriem jāienāk Valsts kasē, tiek noteikti pēc tendera tāmes, tad būtu jānosaka fiksēta minimālā stundas tarifa likme, darba ražīgums, pretējā gadījumā, darba spēka izmaksas tiks mākslīgi samazinātas un kopējās izmaksas palielināsies uz būvmateriālu rēķina.

**P.Dzirkals** norāda, ka ar šo netiek risināts aplokšņu algu jautājums un strādājošiem tiks uzlikta vēl zemāka alga. Ja ģenerāluzņēmējs ieturēs līdzekļus apakšuzņēmumiem, tad tas radīs problēmas apakšuzņēmējam un tā pastāvēšanai

**N.Grinbergs** atgādina, ka jautājums par solidāro atbildību jau ilgāku laiku ir nozares un arī Būvniecības padomes darba kārtībā un sākotnēji solidārā atbildība bija paredzēta, lai pasargātu materiālu piegādātāju un darbinieku, kas nav saņēmis algu. FM piedāvātais priekšlikums risina tikai nodokļu nomaksu, problēma ir plašāka, un ieteikums uz to arī skatīties plašāk.

Padome nav pārliecināta, ka šis priekšlikums samazinās, bet tieši pretēji, veicinās ēnu ekonomiku, jo visi uzņēmumi, lai samazinātu savus riskus, mākslīgi samazinās darbaspēka izmaksas vai nenorādīs darbiniekus.

Padomes locekļi norāda, ka Valsts ieņēmumu dienesta rīcībā ir mehānismi, kā piedzīt nenomaksātos nodokļus, neiesaistot uzņēmējus, kurus tas efektīvi neizmanto.

**T.Trenko** aicina padomi izprast situāciju, ja uzņēmēji nesamaksā strādniekiem, tie paliek sociāli neaizsargāti bez valsts garantētās palīdzības.

VID lēmumi par bezstrīdus piedziņu attiecas uz apakšuzņēmēju un par ķēdi uz ģenerāluzņēmēju. FM tiek strādāts pie vairāku nodokļu piedziņas veidu izvērtēšanas.

**E.Valantis** interesējas vai FM ir izskatījusi alternatīvu, ka pasūtītājs nomaksā nodokļus?

**J.Spiridonovs** uzskata, ka ministrija uzdevums ir izstrādāt mērķi un noteikt kādam jābūt rezultātam, ģenerāluzņēmējs izvēlās nodokļu nomaksas veidu. Par to vai ģenerāluzņēmējs maksāt nodokļu par apakšuzņēmējiem, vai kāds cits, vai tiek veidots projekta konts, vai tiek meklēts kāds cits risinājums var vienoties iekļaujot to līgumā arī tagad bez likuma grozījumiem.

**P.Dzirkals** - padome jau iepriekš atbalstīja Solidārās atbildības principa ieviešanu būvniecībā, bet saturs bija cits, padomei un FM ir dažāda izpratne par solidārās atbildības mehānismiem. Šis nav jautājums, kas risina aplokšņu algas, padome neatbalsta FM piedāvāto mehānismu, vienlaicīgi saprotot pastāvošo problēmu.

**J.Spiridonovs**, atgādina padomei, ka šī ir tikai vispārīga idejas prezentācija, ne grozījumi likumā un pie šī jautājuma vēl tiks strādāts, tāpēc aicina padomes locekļus sūtīt apkopotas idejas un savus ieteikumus, aprakstīt scenārijus par FM priekšlikumu nodokļu iekasēšanas uzlabošanai no būvniecības uzņēmumiem, kas šobrīd, kā liecina prezentācijā norādītie skaitļi, ir kritiskā stāvoklī. Būs saskaņošanas sanāksmes par likumprojektu, padomes locekļi tiks aicināti piedalīties

**Nolemj:** 1. Padomes locekļiem savus priekšlikumus un prognozējamo scenāriju aprakstus sūtīt padomes LBP sekretariātam līdz šā gada 24.augustam.

 2. LBP sekretariātam apkopot priekšlikumus un sagatavot vēstuli Finanšu ministrijai, kurā pausts padomes viedoklis.

**2.§**

**Par Ekonomikas ministrijas prioritāri veicamajiem uzdevumiem 2016.gadā un nākamajā gadā.**

--------------------------------------------------------------------------------------------------

**Ziņo:** E.Valantis

Nozares identificētās problēmas un ministrijai veicamie uzdevumi.

Galvenie risināmie izaicinājumi būvniecībā:

* Nozares attīstības stratēģijas trūkums (tuvākajā laikā tiks uzsākts darbs, ziņojums par progresu pēc mēneša);
* Neefektīvs būvprojektu izstrādes un saskaņošanas process būvvaldēs (samazināt dokumentu apjomu kas jāiesniedz būvvaldēs saskaņošanai, kā arī pilnveidot BIS, lai nodrošinātu būvprojektu saskaņošanu elektroniskajā vidē);
* Nav precīzi nodefinēta iesaistīto pušu atbildība (precīzi atrunāt normatīvajā regulējumā atbildību un tās robežas, kā arī autoruzraudzību)
* Neefektīva apdrošināšana;
* Augsts ēnu ekonomikas īpatsvars (izskatīt arī citas alternatīvas ēnu ekonomikas mazināšanai);
* Uz klientu vajadzībām orientētas IT sistēmas trūkums (BIS attīstības virziena noteikšana, funkcionalitātes paplašināšana);
* Skaidrojošo materiālu un labās prakses piemēru trūkums (darbs ar būvvaldēm).

Normatīvie akti, kuros primāri veicami grozījumi vai no jauna izstrādājami

* Vispārīgie būvnoteikumi
* Ēku būvnoteikumi
* Ostu hidrotehnisko, siltumenerģijas, gāzes un citu, atsevišķi neklasificētu, inženierbūvju būvnoteikumi
* LBN 202-01 "Būvprojekta saturs un noformēšana "
* Būvspeciālistu kompetences novērtēšanas un pastāvīgas prakses uzraudzības noteikumi
* Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu
* Būvniecības likums

**M.Gorškova** - LPS aktuāls jautājums par būvinspektoriem un būvniecības kontroles efektivitāti. Pie spēkā esošā būvniecības regulējuma grūti piesaistīt labus speciālistus un pašvaldības nevar izpildīt Būvniecības likumā noteiktās kontroles funkcijas būvinspektoru trūkuma dēļ. EM pagājušā gadā solīja sagatavot ziņojumu par to kā varētu risināt šo problēmu.

**G.Valantis** – ministrija plāno atsevišķas lietas iestrādāt, MK noteikumos Nr.610 “Būvspeciālistu kompetences novērtēšanas un patstāvīgās prakses uzraudzības noteikumi”, kopumā šī problēma tiks risināta.

**B.Fromane** atgādina, ka joprojām nav atrisināts jautājums par būvkomersantu nodevu,par tās izlietojumu.

**G.Valantis** – jautājums par finansējuma sadali ir diskutēts ministrijas ietvaros un nākamajā padomes sēdē EM ziņos par šo jautājumu. Vienlaicīgi saņemts uzdevums no FM saistībā ar budžetu, par priekšlikumu izstrādi maksāšanas kārtībai, jo ieņēmumi no būvkomersantu nodevas nepildās.

**I.Laube** aicina atjaunot tradīciju, ka EM sagatavotos normatīvo aktu projektus izsūta padomei saskaņošanai un sēdēs informē par iepriekšējā periodā paveikto normatīvā regulējuma izstrādāšanā un virzībā.

**J.Mellēns** norāda, ka Nozares stratēģijas trūkums ir prioritārais jautājums.

**J.Stinka** piekrīt, ka būvniecības nozares stratēģijai jābūt pirmajā vietā, tas arī būs pamats runājot par resursiem. Stratēģijas izstrādei jābūt EM vadītam uz ministrijas resursiem balstītam procesam. Ierosina veidot darba grupu stratēģijas izstrādei.

**Nolemj**: 1. EM nākamajā padomes sēdē prezentē ziņojumu par būvkomersantu nodevas aprēķināšanas kārtības maiņu;

2. EM divu mēnešu laikā izstrādā Būvniecības stratēģijas plānu un prezentē LBP.

**3.§**

**Par Būvniecības informācijas sistēmas pilnveidošanas pasākumiem nākamajos trīs gados.**

--------------------------------------------------------------------------------------------------

**Ziņo:** I.Ivanovs, M.Svirsts

ERNST & YOUNG BALTIC pētnieki identificējuši esošās BIS problēmjomas un piedāvā risinājumus detalizēta projekta apraksta izstrādei projektam “Būvniecības procesu un informācijas sistēmas attīstība”.

Paredzēta elektroniskā aptauja Būvvaldēm par to kura no identificētām problēmām būtu prioritārā. Vēl būtu industrijas aptauja. Izstrādājot prioritātes, lai atbilstu ESF finansējuma saņemšanai, pētnieki koncentrējās uz publiskās pārvaldes pamatdarbības attīstības procesiem. Plāns paredzēts nākamajam plānošanas periodam 3-5 gadi.

**Identificētās problēmjomas un prioritātes to risināšanā**

|  |  |  |
| --- | --- | --- |
| **Nr.** | **Tēma** | **Prioritāte** |
| 1. | Uzņēmumu energoauditu un energoauditoru reģistri | Vidēja |
| 2. | Būvju ekspluatācijas uzraudzības atbalsts | Augsta |
| 3. | Būvspeciālistu sertifikācijas procesa attīstība | Augsta |
| 4. | Būvniecībā nodarbināto personu elektroniskā identifikācija un uzraudzība | Vidēja |
| 5. | Elektroniska būvprojektu izskatīšana | Augsta |
| 6. | Būvkomersantu klasifikācija | Vidēja |
| 7. | Apziņošanas sistēmas uzlabošana | Vidēja |
| 8. | Būves datu aktualizēšana | Vidēja |
| 9. | Būvniecības ieceres publiskās apspriešanas organizēšana izmantojot BIS  | Augsta |
| 10. | Kartogrāfiskās un zemes apgrūtinājumu informācijas pieejamība BIS | Augsta |
| 11. | Sūdzību izskatīšanas procesa elektronizācija | Vidēja |
| 12. | Būvuzraudzības plānu elektronizācija | Vidēja |

**B.Fromane** būvkomersantu klasifikācija nav vidēja bet augsta prioritāte, kas salīdzinoši ar Būvniecībā nodarbināto personu elektronisko identifikāciju un uzraudzību un Elektroniska būvprojektu izskatīšanu ir daudz aktuālāka.

**E.Valantis** – vērtēšanas kritērijam jābūt tādam, kas **samazina laiku vai izmaksas**

**I.Laube** piedāvā izrunāt šo jautājumu ar inženierkomunikāciju turētājiem.

**Nolemj**: Padome identificē prioritāros jautājumus, kas būtu jārisina Būvniecības informācijas sistēmas attīstībā tuvākajos gados un **iesūta LBP sekretariātam līdz šā gada 31.augustam.**

**4.§**

**Par Būvspeciālistu sertificēšanu**

--------------------------------------------------------------------------------------------------

**Ziņo:** E.Valantis

Ir gaidāmas izmaiņas būvinženieru sertificēšanas kārtībā attiecībā uz tiem būvinženieriem, kas sertificējušies pirms 2014.gada 1.oktobra un tiem, kuriem ir bijuši vairāki līdzvērtīgi sertifikāti būvniecībā (būvdarbu vadīšana, būvuzraudzība, restaurācija) un pārsertificēšanās procesā nav savākts nepieciešamais praktiskās darbības apjoms katrā no sertificētajām jomām. Tiem, kam tika atņemti sertifikāti būs iespēja saņemt tos atpakaļ.

Būs jāveic grozījumi MK noteikumos Nr.610 “Būvspeciālistu kompetences novērtēšanas un patstāvīgās prakses uzraudzības noteikumi” saistībā ar atbildības sadalīšanu, tāpēc EM organizēs tikšanās ar sertificēšanas iestādēm atbilstoši noteiktam grafikam. Darba grupas sastāvā no 8 sertificējošām iestādēm iekļaut 4 pārstāvjus un BVKB pārstāvi.

**Nolemj:** Nominēt darba grupā LBS, LSGUTIS, LAS, LEEA pārstāvjus, pirmā tikšanās šā gada 24.augustā..

**5.§**

**Citi jautājumi**

--------------------------------------------------------------------------------------------------

**5.1. Par darba grupās paveikto:**

5.1.1. darba grupa - Saimnieciski izdevīgākā piedāvājuma kritēriju izstrādei;

Līdz septembra sākumam tiks iesūtīti priekšlikumi

No identificētas 5 jomām, tika plašāk izstrādātas divas:

* Būvniecība (LBP)
* Projektēšana (LAS)

Uzdevums, ka visiem kritērijiem jābūt izmērāmiem

* + 1. darba grupa – Par būvniecības nozares ģenerālvienošanās noslēgšanas tiesiskajiem un ekonomiskajiem aspektiem;

Darba grupa notiek reizi divās nedēļās LBP, daudz juridiski jautājumi, nepieciešami grozījumi Darba likumā, VID izanalizēs algas, kuras varētu uzskatīt par “baltākām”, lai varētu noteikt references algas.

**Nolemj:** Darba grupu vadītājiem nākamajā padomes sēdē informēt plašāk par darba grupās sasniegtajiem rezultātiem.

* 1. **Darba plāns nākamajai LBP sēdei**

**Nolemj:** 1.Nākamo Latvijas būvniecības padomes sēdi sasaukt 2016.gada 12.septembrī, pl.11:00, Ekonomikas ministrijā;

1. Padomes locekļiem, sūtīt priekšlikumus par sēdē iekļaujamiem jautājumiem.

Sēdi slēdz 13:15

Padomes priekšsēdētājs P.Dzirkals

Protokolēja I.Rostoka

1. VSAOI - Valsts sociālās apdrošināšanas obligātās iemaksas [↑](#footnote-ref-1)
2. IIN – Iedzīvotāju ienākuma nodoklis [↑](#footnote-ref-2)